4 Sa ntlha, a re sekasekeng pego ya Morwalela wa motlha wa ga Noa. Gore thato ya ga Jehofa e diragale, go ne go le botlhokwa gore dilo dingwe di dirwe ka nako e e tshwanetseng. Namane e tona ya tiro ya go aga araka e ne e tshwanetse go wediwa, le diphologolo di ne di tshwanetse go tsenngwa mo arakeng ka pabalesego pele morwalela o simolola. Pego ya Genesise e re bontsha gore Jehofa ga a ka a dira gore araka e agiwe pele, go tswa foo a bo a swetsa ka gore o tla tlisa morwalela leng, jaaka e kete o ne a sa baya nako e e tlhomameng ya gore Morwalela o tla simolola leng a direla gore fa tiro ya go aga e ka diega a se ka a siiwa ke nako. Go na le moo, dingwaga di le dintsi pele Modimo a bolelela Noa gore a age araka, o ne a tlhomile nako e e tlhomameng ya gore Morwalela o tla simolola leng. Re itse seo jang?